I etterkrigstida utmerket håndballjentene fra Mo IL seg. Klubben ble hedret av Norges Håndballforbund i 1954 for sin foregangsrolle for håndballen i Nord-Norge. Mo ILs håndballag ble også invitert til Bodø for å lære fra seg sine kunnskaper om håndball, som de igjen hadde lært av tyskerne i 1944. Blant de dyktige håndballjentene var Edel Skonseng, Elsa Johnsen (Haugane) og Anne Sofie Bredal.